da en da nl ca da da de es da da da de da da da da da da da da da en da en da da da da da da da de da nb da da da da da da da da da da da nl da en da da es nl da
Danmark i spidsen for nyt initiativ for et styrket FN | Udenrigsministeriet
21.9.2022 20:15:00 CEST | Udenrigsministeriet
FN skal have lettere ved at gennemføre operationer og planlægge aktiviteter. Derfor skal der rettes op på økonomien. Det er årsagen til, at udenrigsminister Jeppe Kofod onsdag den 21. september lancerede det såkaldte ’Pledge to Predictable Payments’ i New York.
Lanceringen fandt sted sammen med en gruppe på i alt 29 lande på tværs af regionale grupperinger. FN har i mange år har befundet sig i en slem budgetkrise, og ved udgangen af 2020 manglede organisationen mere end seks milliarder kroner på kontoen. Det betyder, at FN som organisation har svært ved at udføre sit arbejde.
”Det er faktisk meget enkelt: Når man ikke ved, hvor mange penge der kommer ind på kontoen fra måned til måned, så er det umuligt at planlægge sin økonomi og sit forbrug. Det gælder for alle almindelige mennesker. Og det gælder også for FN. Men verden har mere end nogensinde brug for et FN, der kan levere på sit mandat for at arbejde for fred og sikkerhed, udvikling og menneskerettigheder. Derfor lancerer vi det her initiativ,” forklarer udenrigsminister Jeppe Kofod.
FN’s Generalsekretær meddelte tidligere i år, at de ubetalte bidrag forhindrer FN i at levere på sit mandat. Helt konkret kan det betyde, at f.eks. møder i FN’s vigtige diplomatiske fora og operationelle aktiviteter har måtte indstilles. For eksempel har det forhindret FN’s Højkommissær for Menneskerettigheder i at foretage vigtige landebesøg og dialog med regeringer. I alt 10% af planlagte aktiviteter blev ikke gennemført i 2021 på grund af den finansielle situation.
Ved at tilslutte sig dette ’pledge’, forpligter medlemslande sig til at betale de pålignende bidrag;
1)     inden for årets første 30 dage, og hvis dette ikke er muligt
2)     inden for de første 30 dage efter begyndelsen af deres nationale finansår, og endelig, hvis de to første muligheder ikke er mulige, så
3)     inden for 30 dage efter en fastsat dato efter aftale med FN. Det skal være med til at skabe forudsigelighed i planlægning af FN’s initiativer.
Under lanceringen skrev ministre fra i alt 29 lande under på ’Pledge to Predictable Payments’.
For yderligere information, kontakt Udenrigsministeriets pressevagt: Pressevagten@um.dk
Udenrigsministeren fremlægger 'Pledge to Predictable Payments' i New York
Udenrigsministeren underskriver 'Pledge to Predictable Payments' i New York
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022